b'\n_START_ARTICLE_\nAr\xc5\xabnas Gineitis\n_START_PARAGRAPH_\nAr\xc5\xabnas Gineitis (g. 1939 m. bir\xc5\xbeelio 3 d. Kaune) \xe2\x80\x93 Lietuvos biochemikas, habilituotas biomedicinos moksl\xc5\xb3 daktaras.\n_START_SECTION_\nBiografija\n_START_PARAGRAPH_\nGim\xc4\x97 teisininko ir pedagog\xc4\x97s \xc5\xa1eimoje. Sud\xc4\x97tingu pokario laukotarpiu gyveno Tel\xc5\xa1iuose, nuo 1951 m. \xe2\x80\x93 Vilniuje. Prad\xc4\x97jo mokykl\xc4\x85 lankyti Tel\xc5\xa1iuose, v\xc4\x97liau mok\xc4\x97si Vilniaus A. Vienuolio, o baig\xc4\x97 S. N\xc4\x97ries vidurin\xc4\x99 mokykl\xc4\x85. Studijoms pasirinko Vilniaus valstybinio universiteto Medicinos fakulet\xc4\x85, ta\xc4\x8diau b\xc5\xabdamas ketvirtame kurse prad\xc4\x97jo studijuoti dar ir Chemijos fakultete. Studijuodamas VU Chemijos fakultete dirbo Vilniaus medicinos mokykloje._NEWLINE_1962 m. baig\xc4\x97 Vilniaus universiteto Medicinos fakultet\xc4\x85, 1965 m. \xe2\x80\x93 Chemijos fakultet\xc4\x85._NEWLINE_Baig\xc4\x99s universitet\xc4\x85 Ar\xc5\xabnas Gineitis i\xc5\xa1vyko \xc4\xaf Leningrad\xc4\x85 (Sankt Peterburg\xc4\x85), \xc4\xafstojo \xc4\xaf SSRS moksl\xc5\xb3 akademijos Citologijos instituto aspirant\xc5\xabr\xc4\x85, j\xc4\x85 baig\xc4\x99s 1969 m. apgyn\xc4\x97 disertacij\xc4\x85, \xc4\xafgydamas gamtos moksl\xc5\xb3 (citologija) kandidato (dabar \xe2\x80\x93 daktaro) laipsn\xc4\xaf, 1987 m. SSRS moksl\xc5\xb3 akademijos Vystymosi biologijos institute apgyn\xc4\x97 daktaro (dabar \xe2\x80\x93 habilituoto moksl\xc5\xb3 daktaro) disertacij\xc4\x85 (l\xc4\x85stel\xc4\x97s biologija ir embriologija). 1970\xe2\x80\x932002 m. dirbo Biochemijos institute,1989\xe2\x80\x931992 m. instituto direktoriaus pavaduotojas mokslui. 1986\xe2\x80\x932002 m. Vystymosi biologijos laboratorijos ved\xc4\x97jas. 1976 m. ir 1983 m. dirbo Sofijos molekulin\xc4\x97s biologijos institute, 1989\xe2\x80\x931990 m. \xe2\x80\x93 Montanos (JAV), 1992\xe2\x80\x931998 m. \xe2\x80\x93 Umea (\xc5\xa0vedija), 1999\xe2\x80\x932003 m. \xe2\x80\x93 Kalifornijos (JAV) universitete.1987 m. biologijos moksl\xc5\xb3 daktaras._NEWLINE_Moksliniai darbai publikuoti 51-ame straipsnyje._NEWLINE_Mokslini\xc5\xb3 tyrim\xc5\xb3 sritis \xe2\x80\x93 chromatino baltymai, veliau kraujo l\xc4\x85steli\xc5\xb3 diferenciacijos ir piktybinio augimo (leukoz\xc4\x97s) molekuliniai mechanizmai.'